钦定古今图书集成/明伦汇编/氏族典/第059卷 > 徐贯
## 钦定古今图书集成/明伦汇编/氏族典/第059卷 > 徐贯

按《浙江通志》：“贯字原一，淳安人。登天顺丁丑进士，授
兵部职方主事，委查军伍，有赞画功，升职方郎中，寻
擢福建布政司右参政，升本省右布政使，转山东左
布政使，升都察院右副都御史，巡抚辽东，处置边方，
绰有条绪，升工部右侍郎，转左。时苏松一带水患，廷
议推贯往治之。贯至，简委有司授以方略，水患以弭。”
事竣，升本部尚书，累加太子少保。以疾乞归，加太子
太傅，驰驿还乡。卒，赠太保，谥《康懿》。